**Játékötlet**

Magyar irodalom órához

Kiindulópont: Szitakötő újság 53. szám

Beszélgetés: Papival a parton című Haász János vers bemutató olvasása.

A vers saját olvasása és feldolgozása.

Voltatok már horgászni? Mi történik egy ilyen alkalommal? Miért ment a kisfiú a papájával horgászni? Mit szerettek volna fogni? Mi történt horgászás közben? Hogyan érzeték magukat a nap végén? Történt már veled hasonló dolog, amikor nem az történt, amire számítottál?

A mai órán egy olyam játékot hoztam nektek, amiben szintén nem lehet előre kitalálni mi lesz a végén!

Arra kérlek titeket, hogy írjatok le a kapott három lapra egy-egy szót, ami eszetekbe jut a vers kapcsán. Válasszátok ki a középső szót, hajtsátok félbe a lapot, majd adjátok oda a kettővel mellettetek ülő gyereknek. Még ne bontsátok ki a papírt, csak ha szólok. Ugye milyen izgalmas? Kezdjetek el írni egy mondatot bármilyen témában, amikor elértek a mondatotok feléig, nyissátok ki a papírt és illesszétek a mondatotokba a „kapott” szót.

Hallgassuk meg, kinek mi kerekedett ki!